Šachmatai 960
Šachmatai 960 (iš pradžių vadinti Atsitiktiniais Fišerio šachmatais) – šachmatų žaidimo variantas, sukurtas didmeistrio Bobio Fišerio (angl. Bobby Fischer), laimėjusio pasaulio čempionatus nuo 1972 m. iki 1975 m. Pirmą kartą pristatyti 1996 m. birželio 19 d. Buenos Airėse Argentinoje. Fišerio tikslas buvo sukurti tokius šachmatus, kuriuose talentas ir kūrybiškumas būtų svarbesni nei debiutų analizė ir jų įsiminimas. Tam sukurta atsitiktinai išdėstyta pradinė figūrų pozicija (tik ji privalo kartotis pas abu žaidėjus), todėl debiutų sekos kartojimas yra neveiksmingas. Žaidimas taip vadinamas todėl, kad galimų pasikartojančių figūrų išsidėstymų pirmojoje gulstinėje (išskyrus pėstininkus, kurie stovi antroje gulstinėje ir rikius, kurie turi stovėti skirtingų spalvų laukeliuose) yra 960. 2019 m. FIDE pripažino šią šachmatų atmainą ir pradėjo rengti jos pasaulio čempionatus.